Gerry Byrne

Gerald ”Gerry” Byrne (29. elokuuta 1938 Liverpool, Englanti – 28. marraskuuta 2015 Wrexham, Wales) oli englantilainen jalkapalloilija, pelipaikaltaan vasen puolustaja.

Koko uransa aikana Liverpoolissa pelannut Byrne, pelasi vuosien 1957 ja 1969 välillä 274 Liverpool-ottelua, tehden kaksi maalia. Poolissa hän oli mukana voittamassa Englannin 1. divisioonan mestaruutta kahdesti (1964 ja 1966) ja FA Cupia vuonna 1965.

Byrnestä tuli erityisen kuuluisa vuoden 1965 finaalissa. Siihen aikaan vaihdot eivät olleet sallittuja. Byrneltä murtui solisluu, mutta hän pelasi ottelun ja jatkoajan loppuun, ja Liverpool voitti Leedsin 2-1.

Englannin maajoukkueessa Byrne pelasi kaksi ottelua ja teki debyyttinsä 6. huhtikuuta 1963 ottelussa Skotlantia vastaan. Hän oli myös mukana MM-joukkueessa, kun Englanti voitti maailmanmestaruuden kotikisoistaan vuonna 1966.

Lähteet

Aiheesta muualla 
Profiili Liverpoolin sivustolla 
Profiili LFC:n sivustolla 

Englantilaiset jalkapalloilijat
Jalkapallon maailmanmestarit
Vuonna 1938 syntyneet
Vuonna 2015 kuolleet